Diari Oficial de la Generalitat Valenciana


Sumari del DOGV 6564, del 13-07-2011 (2011/7430)

Notificació de la sentència dictada en el judici de mesures en relació fills extramatrimonials número 58/2010.
--------------------------------------------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7430


Organisme emissor
:   Jutjat de Violencia Sobre la Dona Número 1 de Torrevieja

Tipus de document
:   Edicte

Notificació de la sentència dictada en el judici de mesures en relació fills extramatrimonials número 58/2010. [2011/7430]  
Modificació mesures amb relació fills extramatrimonials sup. co 000058/2010-P  
De: Yulia Bykova.  
Procuradora: Erundina Torregrosa Grima.  
Contra: Alexander Popov.  
Procurador: -  
En aquest procediment de modificació de mesures amb relació fills extramatrimonials sup. co., seguit a instàncies de Yulia Bikova, contra Alexander Popov, s'ha dictat la sentència, que, literalment, és com segueix:  
  
«Sentència número 15/2010  
Torrevieja, 27 d'octubre de 2010.  
Mariano Carrió Penalva, magistrat jutge del Jutjat de Violència sobre la Dona, número 1 de Torrevieja, he vist aquestes actuacions de mesures extramatrimonials contenciosa sobre guarda, custòdia, aliments i règim de visites. Amb el número 58/2010, se segueixen en aquest Jutjat a càrrec meu a instàncies de Yulia Bykova, representada per la procuradora dels tribunals Erundina Torregrosa Grima, contra la seua parella sentimental Alexander Popov, en situació legal de rebel·lia processal, i en el qual ha sigut part el representant del Ministeri Fiscal, Amador Jiménez Vicente.  
  
Antecedents de fet  
Primer. La procuradora dels tribunals Erundina Torregrosa Grima, va presentar demanda contenciosa sobre mesures fills extramatrimonials sobre guarda, custòdia, aliments i règim de visites. Escrit que va correspondre per torn de repartiment a aquest Jutjat, contra Alexander Popov, en la qual després d'al·legar els fets i fonaments de dret que va estimar d'aplicació i pertinents al cas, va acabar suplicant al Jutjat es dictara resolució per la qual es declaren una sèrie de mesures, les quals no reproduirem ara degut a la seua extensió. I com aquestes estan degudament documentades en el judici oral celebrat i registrat en suport apte per a la gravació i reproducció del so i de la imatge, i també la secretària judicial adscrita a aquest Jutjat va alçar acta en tot allò que s'ha efectuat.  
Segon. Per decret de data 16 de juny de 2010 dictat per aquest Jutjat, es va admetre la demanda a tràmit, i es va donar trasllat d'aquesta, i també dels documents que aporta a la part demandada i al Ministeri Fiscal. Se'ls cita perquè la contesten en el termini de 20 dies hàbils, computats des de l'endemà de la citació a termini, amb l'advertència a la demandada, que si dins de l'esmentat termini no compareix, serà declarat en situació de rebel·lia processal; quedant citades degudament ambdós parts, així com el representant del Ministeri Fiscal, Amador Jiménez Vicente. La part demandada no va comparéixer, i va ser declarada de conformitat amb el que estableix l'article 496.1 de la Llei 1/2000, d'Enjudiciament Civil en situació de rebel·lia processal. S'assenyala per a la celebració de la vista principal el día 22 d'octubre de 2010, a les 10.00 hores en la sala d'audiències d'aquest Jutjat.  
  
Tercer. Citades les parts de forma deguda per a la celebració de la vista anteriorment indicada. Sols van comparéixer a aquesta l'actora i el Ministeri Fiscal.  
La part demandada es va ratificar, una vegada li va ser concedida la paraula en el seu escrit de demanda inicial. Va sol·licitar la recepció a prova del plet amb el resultat que obra en les actuacions. Així com en la gravació del judici oral. Igualment concedia la paraula al representant del Ministeri Fiscal, el qual també sol·licita la recepció a prova del plet amb el resultat que obra en les actuacions. Així com en la gravació del judici oral. El demandat va ser declarat en l'acte de la vista en situació legal de rebel·lia processal.  
Quart. En aquest procediment s'han observat les prescripcions legals, excepte el termini per a dictar sentència.  
  
Fonaments de dret  
Primer. D'acord amb els pressupostos assenyalats en l'article 86 del Codi Civil, en relació amb l'article 81 d'aquest cos legal i d'acord amb la Llei 15/2005, acorde:  
A) S'atribueix a la mare la guarda i custòdia de la filla menor comuna, i l'exercici de la pàtria potestat serà compartit per ambdós cònjuges.  
B) Es fixa el següent règim de visites: Alexander Popov en principi i degut a la curta edat de la menor podrà estar en companyia de la sua filla: caps de setmana alterns, des de les 15.00 hores fins a les 17.00 hores del divendres i sempre en companyia d'una tercera persona que la mare designe.  
C) En concepte de pensió alimentària, el pare pagarà la quantitat de 200 euros mensuals per la filla comuna, per mesos anticipats, en dotze mensualitats a l'any i dins dels cinc primers dies de cada mes. Aquesta quantitat s'haurà d'actualitzar segons les variacions que experimente l'índex de preus al consum publicat anualment per l'Institut Nacional d'Estadística o organisme que el substituïsca.  
Les despeses extraordinàries de la menor seran abonades per ambdós progenitors al 50 per cent, sent-ne requisit previ necessari la conformitat d'ambdós progenitors, i en cas de desacord prèvia autorització judicial.  
Dispositiva  
Estime íntegrament la demanda de mesures extramatrimonials contenciosa sobre guarda, custòdia, aliments i règim de visites, interposada per la procuradora dels tribunals Erundina Torregrosa Grima, en nom i representació de Yulia Bykova, contra la seua parella sentimental Alexander Popov, declarat en situació legal de rebel·lia processal en aquestes actuacions. Declare la fermesa en aquesta instància de las mesures sol·licitada per la part actora. La representació del Ministeri Fiscal Amador Jiménez Vicente no s'ha oposat a aquestes.  
  
Notifiqueu aquesta resolució a les parts, i feu-los saber que s'hi pot interposar un recurs d'apel·lació dins del termini de cinc dies, comptadors des de l'endemà de la notificació. Mitjançant escrit presentat davant d'aquest Jutjat perquè en conega i resolga per a l'Audiència Provincial d'Alacant.  
Així ho dispose, mane i firme Mariano Carrió Penalva, magistrat jutge del Jutjat de Violència sobre la Dona número 1 de Torrevieja i partit; en done fe».  
Publicació. La sentència anterior ha sigut donada, llegida i publicada pel jutge que la va dictar, mentre celebrava audiència pública en el dia de la data; jo, la secretària judicial en done fe.  
I com a conseqüència del parador ignorat, d'Alexander Popov, estenc aquesta cèdula perquè valga de notificació.  
  
Torrevieja, 31 de maig de 2011.- La secretària: Eva María Navarro Simón.